Génerasi lima dadi génerasi mobil Delica kang paling kèri. Mobil génerasi lima tekan saiki isih diprodhuksi. Mitsubishi Delica ing génerasi iki metu ana ing pasar taun 2007. Modhèl mobil ing génerasi lima ya iku mobil mini van kang diarani Delica D5. Mobil kuwi mau metu kapisan ana ing tanggal 31 Januari 2007. Ing Indonésia, mobil Delica D5 wiwit mlebu ing Indonésia taun 2014 lan mobil-mobil kuwi asil impor saka Jepang. Delica D5 taun 2018 duwé interior kang luwih apik, canggih lan modhèren tinimbang génerasi liyané. Mobi Delica D5 kursi cacahé 6 kang modhèlé pisah. Ing njero mobil ana tèknologi rémot kang bisa digunakaké kanggo AC lan pindhah gigi.